text: Brandbiler for langsomme
  01 oktober 2010 kl. 08.26
  Det burde kun tage fem minutter. Men det tager alt for ofte længere tid inden brandbilerne er ude af garagen. Det viser nye tal fra Beredskabsstyrelsen.  
  Mens brandberedskabet i Varde og Fanø kommuner er hurtige nok til at klare kravene for udrykning, så kniber det andre steder. Som i Hedensted kommune. Statistikken fra Beredskabsstyrelen afslører, at kun 64 procent af udrykningerne er af sted inden for fem minutter. Sådan som loven kræver det. 
  
  Kritik af lovens krav 
  Lovens krav handler IKKE om, hvor hurtige brandbilerne er fremme ved brandstedet men handler alene om, hvor lang tid der går fra alarmen går til brandfolkene er ude af porten på brandstationen.  
  Det vækker kritik fra flere kommuner. Især kan det knibe de steder, hvor deltidsbrandmænd udgør en stor del af beredskabet. Men det betyder ikke nødvendigvis, at de er senere fremme ved branden, påpeger kritikerne. 
   
  Læs mere om udrykningstider her
  